วอลุ่มหุ้นบิ๊กแคปพุ่งกระฉูดดัน SET บวกแรง 15 จุด
วอลุ่มหุ้นบิ๊กแคปพุ่งกระฉูดดัน SET บวกแรง 15 จุด เวลา 12.08 น. อยู่ที่ 1,727.46 จุด บวก 14.98 จุด หรือ 0.87% สูงสุดที่ 1,727.64 จุด ต่ำสุดที่ 1,719.12 จุด มูลค่าการซื้อขาย 3.26 หมื่นล้านบาท
16 ต.ค. 2560

ผู้สื่อข่าวรายงานว่า ดัชนีตลาดหุ้นไทย ณ เวลา 12.08 น. อยู่ที่ 1,727.46 จุด บวก 14.98 จุด หรือ 0.87% สูงสุดที่ 1,727.64 จุด ต่ำสุดที่ 1,719.12 จุด มูลค่าการซื้อขาย 3.26 หมื่นล้านบาท
สำหรับปัจจัยที่ส่งผลให้ดัชนีปรับตัวขึ้นแรงนั้น คาดว่ามาจากแรงซื้อในหุ้นบิ๊กแคปที่มีเข้ามาหนาแน่น นำโดยหุ้นธนาคาร กรุงเทพ จำกัด (มหาชน) หรือ BBL, บริษัท ปตท. จำกัด (มหาชน) หรือ PTT, บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ขณะเดียวกันยังเป็นไปตามทิศทางตลาดหุ้นต่างประเทศที่ส่วนใหญ่ปรับตัวขึ้น
ด้านนายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยช่วงเปิดตลาดดัชนีปรับตัวขึ้นกว่า 10 จุด ซึ่งเป็นไปตามการเคลื่อนไหวของดัชนีตลาดหุ้นอื่นในภูมิภาคเอเชียที่ปรับตัวขึ้น อีกทั้งยังมีแรงซื้อเข้ามาในหุ้นขนาดใหญ่ กลุ่มธนาคารพาณิชย์ และพลังงาน หนุนให้ดัชนีตลาดหุ้นไทยเช้าวันนี้ปรับเพิ่มขึ้นได้
10 อันดับหุ้นดันดัชนี

ที่มา ASPEN
 
 